Triviaalnimetus

Triviaalnimetus on mittesüstemaatiline ehk mitteteaduslik nimetus keemilisele ühendile või bioloogilisele objektile. See nimetus ei ole tuletatud vastavalt kehtivatele keemianomenklatuurireeglitele, nagu näiteks IUPACi nomenklatuur keemias. Triviaalnimetusi kasutatakse, kuna nende süsteemsed vasted oleksid igapäevases kasutuses liiga ebamugavad. Mitmed triviaalnimetused on välja kujunenud ajalooliselt juba enne süsteemsete nimetuste väljatöötamist. Triviaalnimetusi kasutatakse tihti kõnekeeles, aga mõningaid üldtunnustatuid isegi teaduspublikatsioonides nagu näiteks sidrunhape (2-hüdroksü-1,2,3-propaantrikarboksüülhape) või potas (kaaliumkarbonaat) jm. Triviaalnimetuste hulka tuleks arvata ka laiema kasutuse (paljud ka teaduskirjanduses) saanud lühendid. Näiteks mõned keemias levinud lühendid: ATP – adenosiintrifosfaat, DMF – N,N-dimetüülformamiid, UV – ultraviolett, Ph – fenüülrühm jt.  Pikemalt artiklis Asendusrühm Keemiliste ainete triviaalnimetustes kasutatakse kindla tähendusega eesliiteid, mis iseloomustavad süsinikuskeleti hargnemist või asendusrühmade vastastikust asendit molekulis. n- (normaalne) ja prim- (primaarne) tähendab, et hargnemist ei esine; need eesliited jäetakse tavaliselt ära s- ehk sek- – sekundaarne süsinikuaatom t- ehk tert- – tertsiaarne süsinikuaatom i- ehk iso- – kaks metüülrühma süsinikuskeleti otsas (CH3)2CH– (võrdle isoalkeen) c- ehk tsüklo- – viitab tsüklilisele rühmale Tihti kasutatakse asendusrühma reaktsioonitsentrist või aktiivsest tsentrist (tähistatud C*) kauguse märkimiseks kreeka tähestiku tähti. Loendamist alustatakse reaktsioonitsentris olevast süsinikuaatomist, millega on seotud α-asendusrühm ja edasi järgmiste süsinikuaatomite juures on vastavalt β-, γ-, δ-, ε- jne asendusrühmad. Molekuli (makromolekuli) põhiahela "viimase" süsinikuaatomi juures olevat rühma tähistatakse ω: C*Rα-CRβ-CRγ-CRδ-…-CRω allüülkloriid – 3-kloro-1-propeen tert-amüülalkohol – 2-metüülbutan-2-ool askorbiinhape ehk vitamiin C – (R)-3,4-dihüdroksü-5-(S)-1,2-dihüdroksüetüül)furaan-2(5H)-oon farnesool – 3,7,11-trimetüül-2,6,10-dodekatrieen-1-ool geraniool – 3,7-dimetüül-2,6-oktadien-1-ool isopropüülalkohol – propaan-2-ool kaneelaldehüüd – 3-fenüül-2-propeen-1-aal karboolhape – fenool kofeiin – 1,3,7-trimetüül-1H-puriin-2,6(3H,7H)-dioon kolesterool – 10,13-dimetüül-17-(6-metüülheptaan-2-üül)-2,3,4,7,8,9,11,12,14,15,16,17-dodekahüdro-1H-tsüklopenta[a]fenantreen-3-ool kloroform – triklorometaan prenool – 3-metüül-2-buteen-1-ool sidrunhape – 2-hüdroksü-1,2,3-propaantrikarboksüülhape tsitraal ehk geraniaal – 3,7-dimetüül-2,6-oktadienaal Karboksüülhapete triviaalnimetusi vaata artiklist Karboksüülhapped Allüülsete ühendite triviaalnimetusi vaata artiklist Allüülsed ühendid Aminohapped: glütsiin (Gly ehk G) seriin (Ser ehk S) türosiin (Tyr ehk Y) kaltsineeritud sooda – naatriumkarbonaat kustutamata lubi – kaltsiumoksiid kustutatud lubi – kaltsiumhüdroksiid potas – kaaliumkarbonaat salpeeter – kaaliumnitraat seebikivi – naatriumhüdroksiid söögisool – naatriumkloriid soolhape – vesinikkloriidhape söögisooda – naatriumvesinikkarbonaat vesi – vesinikoksiid, divesinikmonooksiid harilik kuusk – Picea abies piimhappebakter – Lactobacillales põhjapõder – Rangifer tarandus IUPACi nomenklatuur